Цікава тое, што некаторыя карэнныя жыхары горада ні разу там не былі, нават тыя, хто хацеў туды трапіць. Можа быць, разгадка гэтай задачы ў тым, што яго не так ужо і проста знайсці. Натрапіць лёгка, а вось тыя, хто накіроўваюцца мэтанакіравана, не заўсёды і з дапамогай навігацыі спраўляюцца. А хіба можа быць па-іншаму з чароўнымі месцамі? Чыгунная рашэцістая брама ў арцы дома № 7, што па вуліцы Рэвалюцыйная, у цэнтры старога Мінска, і ёсць адзіны прывільны спосаб трапіць туды. Нічым не цікавая брама чорнага колера і ледзьве бачны тунэль цёмнай аркі, напэўна, таму турысты і жыхары горада праходзяць міма. Але калі ўвайсці ў дзверы і апынуцца ўнутры, то вы трапляеце ў іншае вымярэнне. Вы не заўважыце, як лічыльнік часу адкруціць гадоў сто таму. І нават кандыцыянеры, якія тырчаць з вокнаў, і распісаныя сцены дома не дадуць вам шанца ўсумніцца ў гэтым.